section_heading: Životopis
paragraph_text: Rani život proveo je u Karlovcu nakon čega se preselio u Zagreb. Prošao je studij Likovne akademije, smjer grafika prije čega je dvije godine studirao arhitekturu. Još od sedamdesetih je dio Zagrebačke umjetničke scene. Surađuje s Kugla glumištem, radio je glazbu za filmove, nastupao s kultnim bendom Cul-de-sac, djelovao unutar poluformalne umjetničke skupine ZZOT. 1998. je radio glazbu za dokumentarni film Marina Fulgosija Beckett On The Liffey. 2001. nominiran je za rock nadu na dodjeli novinarske rock nagrade Crni mačak. O njemu je snimljen film Kult Mance Velimira Rodića.